טורניר אליפות המכללות בכדורסל

טורניר אליפות המכללות בכדורסל הוא האליפות הלאומית של כדורסל המכללות בארצות הברית. הטורניר, המתקיים במשך 3 שבועות מאמצע מרץ עד תחילת אפריל וידוע בכינוי "השיגעון של מרץ" (March Madness), הוא אחד מהאירועים החשובים בלוח השנה של הספורט האמריקאי. הטורניר מגיע לאחוזי רייטינג ולרמת עניין גבוהים מאלה של ליגת ה-NBA ומשחקיו משודרים ברשתות הטלוויזיה הארציות. כיום רשת CBS היא בעלת הזיכיון לטורניר הגברים ו-ESPN משדרת את טורניר הנשים. 

למעשה, קיימים מספר טורנירים של אליפויות כדורסל מכללות. ערך זה עוסק בטורנירים של מכללות הדרגה הראשונה של ההתאחדות הלאומית של ספורט הקולג'ים (National Collegiate Athletic Association, בראשי תיבות NCAA). בנוסף אליהם מתקיימים טורניר ההזמנה הלאומי (NIT), והטורנירים למכללות מדרגה שנייה ושלישית, כולם באותה תקופה.
אם לא צוין אחרת, הדברים מתייחסים במידה שווה לגברים ונשים.

לקראת הטורניר
העונה הסדירה
בדרגה הראשונה (מתוך 3) של NCAA משתתפות בעונת 2006-07 334 מכללות בכדורסל לגברים ומספר דומה של מכללות בכדורסל לנשים. הרוב המכריע של המכללות משתייכות לאחת מ-31 קונפרנס (ליגות). העונה הסדירה של כדורסל המכללות, אשר מתחילה בנובמבר ומסתיימת בסוף פברואר או תחילת מרץ, כוללת בדרך כלל בחלקה הראשון משחקים בין מכללות מליגות שונות, ובחלקה השני משחקים בין המכללות באותן ליגות. בסיום העונה הסדירה נקבעת האלופה של העונה הסדירה בכל ליגה. אלופת העונה הסדירה זכאית להשתתף בטורניר ההזמנה הלאומי (National Invitation Tournament, ראשי תבות NIT), שהוא הטורניר השני בחשיבותו בכדורסל מכללות, במקרה שהיא לא משתתפת באליפות ה-NCAA.

טורנירי הליגות
בכל הליגות פרט לאחת, נערך לאחר סיום העונה הרגילה טורניר אליפות הליגה, ובו מוכתרת אלופת הליגה, אשר משתתפת אוטומטית בטורניר אליפות ה-NCAA. באייוי ליג (ליגת הקיסוס) של האוניברסיטאות הוותיקות בצפון מזרח ארצות הברית (הרווארד, ייל, פרינסטון ועוד) לא נערך טורניר כזה, ולכן אלופת העונה הסדירה משתתפת אוטומטית באליפות NCAA.

הטורנירים בליגות השונות נערכים במשך כ-10 ימים, עד יום א' השני בחודש מרץ. אצל הגברים, מתקיימים תחילה הטורנירים של הליגות החלשות והבינוניות,  והליגות החזקות, הכוללות את ביג איסט, ביג טן, אטלנטיק קוסט (ACC), סאותאיסטרן (SEC), ביג 12 ופסיפיק טן, מכתירות את האלופות שלהן בסוף השבוע השני של מרץ. אצל הנשים ברוב הליגות החזקות נערכים הטורנירים כבר בסוף השבוע הראשון או תחילת השבוע השני של מרץ. במשך 9 ימים, מהשבת הראשונה עד יום א' השני במרץ, מתקיימים כל יום מספר משחקי גמר, כאשר היום העמוס ביותר הוא השבת השנייה.
תקופה זו מכונה בסלנג הספורטיבי בארצות הברית "שבוע האליפויות" (Championships Week) ומהווה "מתאבן" לקראת האליפות הארצית. תוצאות הטורנירים קובעות ישירות כמחצית מהמשתתפות בטורניר ה-NCAA ומשפיעות במידה רבה גם על בחירת יתר המשתתפות.

בחירת המשתתפות באליפות המכללות
כאמור, 30 אלופות הטורנירים בליגות השונות ואלופת העונה הסדירה של האייוי ליג משתתפות אוטומטית באליפות הארצית. שאר המשתתפות - 37 בטורניר הגברים ו-33 אצל הנשים - נבחרות על ידי ועדות מיוחדות של NCAA (יש ועדות נפרדות לטורנירי הגברים והנשים, והן מורכבות מנשיאי קונפרנס ומנהלי ספורט במכללות), אשר גם מדרגות את המכללות ועורכות את שיבוץ המשחקים. הוועדות האלה צריכות לבחור את המכללות הטובות ביותר אשר לא זכו באליפויות הליגות, ורובן המכריע מגיע מ-6 הליגות הגדולות אשר זוכות בדרך כלל ל-4-6 נציגות ולעיתים אפילו יותר. ליגות הנחשבות לבינוניות-חזקות (Mid-Major) עשויות לקבל נציגה אחת או שתיים בנוסף לאלופה, והליגות החלשות זוכות לנציגה נוספת בטורניר לעיתים רחוקות, אם בכלל, והאלופות שלהן שנכנסות אוטומטית מדורגות לרוב במקומות הנמוכים (13-16).

ביום א' השני במרץ, לאחר סיום כל טורנירי הליגות, מפרסמת הוועדה את רשימת המשתתפות בטורניר אליפות הגברים ואת תוכנית המשחקים. יום זה זכה לכינוי "סלקשן סאנדיי" (Selection Sunday). למחרת, ביום ב', מתפרסמת תוכנית הטורניר של הנשים. לקראת "יום הבחירה" נוהגים פרשנים ואוהדים של כדורסל המכללות לנסות לנחש מי יהיו המכללות שייכנסו לטורניר ובאיזה מקום הן ידורגו. פרסום התוכנית מעורר תמיד ויכוחים רבים ותגובות של המאושרים והמאוכזבים, ומתחילות הספקולציות לקראת פתיחת הטורנירים. 

מבנה הטורניר
סיבוב מוקדם
בטורניר משתתפות 68 קבוצות. שמונה קבוצות מתמודדות בסיבוב מוקדם על העלייה לסיבוב הראשון, שבו משתתפות 64 קבוצות.

סיבוב ראשון ושני
משחקי הסיבוב הראשון והשני של הגברים נערכים ב-8 מקומות שונים. בכל מקום נערכים 4 משחקים בסיבוב הראשון ו-2 בסיבוב השני. הסיבוב הראשון מתקיים בימים חמישי ושישי והסיבוב השני בימים שבת וראשון בשבוע השלישי של מרץ.
אצל הנשים הסיבוב הראשון והשני נערכים ב-16 מקומות, כאשר הסיבוב הראשון בימים שבת וראשון והסיבוב השני בימים שני ושלישי.
שיבוץ הקבוצות בסיבוב הראשון נעשה בסדר הבא: בכל אזור משחקת המדורגת הראשונה נגד המדורגת 16, מדורגת 2 נגד 15, 3 נגד 14, 4 נגד 13, 5 נגד 12, 6 נגד 11, 7 נגד 10, 8 נגד 9. בסיבוב השני המנצחת בין 1 ו-16 משחקת נגד 8 או 9, 2 או 15 נגד 7 או 10, 3 או 14 נגד 6 או 11, 4 או 13 נגד 5 או 12.

סיבוב שלישי ורביעי
בסיבוב השלישי, המכונה Sweet Sixteen, משחקות 16 קבוצות ב-4 מקומות. המנצחות בסיבוב הזה מעפילות לשלב ה-Elite Eight, ממנו עולות המנצחות לפיינל פור.
שלב ה-Sweet Sixteen של הגברים מתקיים בימים חמישי וששי בשבוע הרביעי של מרץ, ה-Elite Eight נערך בימים שבת וראשון. הנשים משחקות את שלב הסוויט סיקסטין בימים שבת וראשון והאליט אייט בימים שני ושלישי.

פיינל פור
בשלב הגמר של הטורניר משתתפות ארבע נבחרות, ולכן הוא נקרא בשם Final Four. בטורניר הגברים מתקיימים משחקי חצי הגמר בשבת הראשונה של חודש אפריל ומשחק הגמר יומיים אחר כך, ביום שני. בטורניר הנשים חצי הגמר מתקיים ביום ראשון והגמר ביום שלישי.

טורניר הגברים
תוצאות הגמר
 להצגת הטבלה לחצו על "הצגה" משמאל  עונה  אלופה  תוצאה  סגנית  MVP של הפיינל פור 1938/1939  אוניברסיטת אורגון  46–33  אוניברסיטת המדינה של אוהיו  ג'ימי הול 1939/1940  אוניברסיטת אינדיאנה  60–42  אוניברסיטת קנזס  מרווין הופמן 1940/1941  אוניברסיטת ויסקונסין  39–34  אוניברסיטת המדינה של וושינגטון  ג'ון קוטס 1941/1942  אוניברסיטת סטנפורד  53–38  דארטמות' קולג'  האווי דאלמאר 1942/1943  אוניברסיטת ויומינג 46–34  אוניברסיטת ג'ורג'טאון  קן סיילורס 1943/1944  אוניברסיטת יוטה  42–40  דארטמות' קולג'  ארני פרין 1944/1945  אוניברסיטת אוקלהומה A&M  49–45  אוניברסיטת ניו יורק  בוב קורלנד 1945/1946  אוניברסיטת אוקלהומה A&M  43–40  אוניברסיטת קרוליינה הצפונית  בוב קורלנד 1946/1947  אוניברסיטת הולי קרוס 58–47  אוניברסיטת אוקלהומה  ג'ורג' קפטאן 1947/1948  אוניברסיטת קנטקי  58–42  אוניברסיטת ביילור אלכס גרוזה 1948/1949  אוניברסיטת קנטקי  46–36  אוניברסיטת אוקלהומה A&M אלכס גרוזה 1949/1950  הסיטי קולג' של ניו יורק  71–68  אוניברסיטת בראדלי אירווין דמברוט 1950/1951  אוניברסיטת קנטקי  68–58  אוניברסיטת המדינה של קנזס  ביל ספיווי 1951/1952  אוניברסיטת קנזס  80–63  אוניברסיטת סנט ג'ון קלייד לאבלט 1952/1953  אוניברסיטת אינדיאנה  69–68  אוניברסיטת קנזס  ברטרם הורן 1953/1954  אוניברסיטת לה סאל 92–76  אוניברסיטת בראדלי טום גולה 1954/1955  אוניברסיטת סן פרנסיסקו  77–63  אוניברסיטת לה סאל ביל ראסל 1955/1956  אוניברסיטת סן פרנסיסקו  83–71  אוניברסיטת איווה  האל ליר 1956/1957  אוניברסיטת קרוליינה הצפונית  54–53  אוניברסיטת קנזס  וילט צ'מברלין 1957/1958  אוניברסיטת קנטקי  84–72  אוניברסיטת סיאטל אלג'ין ביילור 1958/1959  אוניברסיטת קליפורניה  71–70  אוניברסיטת וירג'יניה המערבית ג'רי וסט 1959/1960  אוניברסיטת המדינה של אוהיו  75–55  אוניברסיטת קליפורניה  ג'רי לוקאס 1960/1961  אוניברסיטת סינסינטי  70–65  אוניברסיטת המדינה של אוהיו  ג'רי לוקאס 1961/1962  אוניברסיטת סינסינטי  71–59  אוניברסיטת המדינה של אוהיו  פול הוגו 1962/1963  אוניברסיטת לויולה בשיקגו 60–58  אוניברסיטת סינסינטי  ארט היימן 1963/1964  אוניברסיטת קליפורניה בלוס אנג'לס  98–83  אוניברסיטת דיוק  וולט האזרד 1964/1965  אוניברסיטת קליפורניה בלוס אנג'לס  91–80  אוניברסיטת מישיגן  ביל בראדלי 1965/1966  מכללת טקסס המערבית 72–65  אוניברסיטת קנטקי  ג'רי צ'יימברס 1966/1967  אוניברסיטת קליפורניה בלוס אנג'לס  79–64  אוניברסיטת דייטון לו אלסינדור 1967/1968  אוניברסיטת קליפורניה בלוס אנג'לס  78–55  אוניברסיטת קרוליינה הצפונית  לו אלסינדור 1968/1969  אוניברסיטת קליפורניה בלוס אנג'לס  92–72  אוניברסיטת פרדו  לו אלסינדור 1969/1970  אוניברסיטת קליפורניה בלוס אנג'לס  80–69  אוניברסיטת ג'קסונוויל  סידני ויקס 1970/1971  אוניברסיטת קליפורניה בלוס אנג'לס  68–62  אוניברסיטת וילאנובה  הווארד פורטר 1971/1972  אוניברסיטת קליפורניה בלוס אנג'לס  81–76  אוניברסיטת המדינה של פלורידה  ביל וולטון 1972/1973  אוניברסיטת קליפורניה בלוס אנג'לס  87–66  אוניברסיטת המדינה של ממפיס ביל וולטון 1973/1974  אוניברסיטת המדינה של קרוליינה הצפונית  76–64  אוניברסיטת מרקט  דייוויד תומפסון 1974/1975  אוניברסיטת קליפורניה בלוס אנג'לס  92–85  אוניברסיטת קנטקי  ריצ'רד וושינגטון 1975/1976  אוניברסיטת אינדיאנה  86–68  אוניברסיטת מישיגן  קנט בנסון 1976/1977  אוניברסיטת מרקט  67–59  אוניברסיטת קרוליינה הצפונית  בוץ' לי 1977/1978  אוניברסיטת קנטקי  94–88  אוניברסיטת דיוק  ג'ק גיבנס 1978/1979  אוניברסיטת המדינה של מישיגן  75–64  אוניברסיטת המדינה של אינדיאנה מג'יק ג'ונסון 1979/1980  אוניברסיטת לואיוויל  59–54  אוניברסיטת קליפורניה בלוס אנג'לס  דארל גריפית' 1980/1981  אוניברסיטת אינדיאנה  63–50  אוניברסיטת קרוליינה הצפונית  אייזיאה תומאס 1981/1982  אוניברסיטת קרוליינה הצפונית  63–62  אוניברסיטת ג'ורג'טאון  ג'יימס וורת'י 1982/1983  אוניברסיטת המדינה של קרוליינה הצפונית  54–52  אוניברסיטת יוסטון  האקים אולאג'ואן 1983/1984  אוניברסיטת ג'ורג'טאון  84–75  אוניברסיטת יוסטון  פטריק יואינג 1984/1985  אוניברסיטת וילאנובה  66–64  אוניברסיטת ג'ורג'טאון  אד פינקני 1985/1986  אוניברסיטת לואיוויל  72–69  אוניברסיטת דיוק  פרביס אליסון 1986/1987  אוניברסיטת אינדיאנה  74–73  אוניברסיטת סירקיוז  קית' סמארט 1987/1988  אוניברסיטת קנזס  83–79  אוניברסיטת אוקלהומה  דני מאנינג 1988/1989  אוניברסיטת מישיגן  80–79  אוניברסיטת סיטון הול גלן רייס 1989/1990  אוניברסיטת נבדה בלאס וגאס 103–73  אוניברסיטת דיוק  אנדרסון האנט 1990/1991  אוניברסיטת דיוק  72–65  אוניברסיטת קנזס  כריסטיאן לייטנר 1991/1992  אוניברסיטת דיוק  71–51  אוניברסיטת מישיגן  בובי הרלי 1992/1993  אוניברסיטת קרוליינה הצפונית  77–71  אוניברסיטת מישיגן  דונלד ויליאמס 1993/1994  אוניברסיטת ארקנסו  76–72  אוניברסיטת דיוק  קורליס ויליאמסון 1994/1995  אוניברסיטת קליפורניה בלוס אנג'לס  89–78  אוניברסיטת ארקנסו  אד אובאנון 1995/1996  אוניברסיטת קנטקי  76–67  אוניברסיטת סירקיוז  טוני דלק 1996/1997  אוניברסיטת אריזונה  84–79  אוניברסיטת קנטקי  מיילס סיימון 1997/1998  אוניברסיטת קנטקי  78–69  אוניברסיטת יוטה  ג'ף שפרד 1998/1999  אוניברסיטת קונטיקט  77–74  אוניברסיטת דיוק  ריצ'רד המילטון 1999/2000  אוניברסיטת המדינה של מישיגן  89–76  אוניברסיטת פלורידה  מאטין קליבס 2000/2001  אוניברסיטת דיוק  82–72  אוניברסיטת אריזונה  שיין באטייה 2001/2002  אוניברסיטת מרילנד  64–52  אוניברסיטת אינדיאנה  חואן דיקסון 2002/2003  אוניברסיטת סירקיוז  81–78  אוניברסיטת קנזס  כרמלו אנתוני 2003/2004  אוניברסיטת קונטיקט  82–73  ג'ורג'יה טק  אמקה אוקפור 2004/2005  אוניברסיטת קרוליינה הצפונית  75–70  אוניברסיטת אילינוי  שון מיי 2005/2006  אוניברסיטת פלורידה  73–57  אוניברסיטת קליפורניה בלוס אנג'לס  ג'ואקים נואה 2006/2007  אוניברסיטת פלורידה  84–75  אוניברסיטת המדינה של אוהיו  קורי ברואר 2007/2008  אוניברסיטת קנזס  75–68  אוניברסיטת ממפיס מריו צ'למרס 2008/2009  אוניברסיטת קרוליינה הצפונית  89–72  אוניברסיטת המדינה של מישיגן  ויין אלינגטון 2009/2010  אוניברסיטת דיוק  61–59  אוניברסיטת באטלר קייל סינגלר 2010/2011  אוניברסיטת קונטיקט  53–41  אוניברסיטת באטלר קמבה ווקר 2011/2012  אוניברסיטת קנטקי  67–59  אוניברסיטת קנזס  אנתוני דייוויס 2012/2013  אוניברסיטת לואיוויל  82–76  אוניברסיטת מישיגן  לוק הנקוק 2013/2014  אוניברסיטת קונטיקט  60–54  אוניברסיטת קנטקי  שבאז נייפייר 2014/2015  אוניברסיטת דיוק  68–63  אוניברסיטת ויסקונסין  טיוס ג'ונס 2015/2016  אוניברסיטת וילאנובה  77–74  אוניברסיטת קרוליינה הצפונית  ראיין ארצ'ידיאקונו 2016/2017  אוניברסיטת קרוליינה הצפונית  71–65  אוניברסיטת גונזגה  ג'ואל ברי 2017/2018  אוניברסיטת וילאנובה  79–62  אוניברסיטת מישיגן  דונטה דיווינצ'נזו 2018/2019  אוניברסיטת וירג'יניה  85–77  אוניברסיטת טקסס טק  קייל גאי 2019/2020  —  —  —  —2020/2021אוניברסיטת ביילור70-86אוניברסיטת גונזגהג'ארד באטלר2021/2022אוניברסיטת קנזס62-79אוניברסיטת קרוליינה הצפוניתאוצ'אי אגבאג'י

הקבוצות הזוכות
 קבוצה  זכיות  שנות זכייהאוניברסיטת קליפורניה בלוס אנג'לס  11  1964, 1965, 1967, 1968, 1969, 1970, 1971, 1972, 1973, 1975, 1995אוניברסיטת קנטקי  8  1948, 1949, 1951, 1958, 1978, 1996, 1998, 2012 אוניברסיטת קרוליינה הצפונית  6  1957, 1982, 1993, 2005, 2009, 2017אוניברסיטת קונטיקט  6  1999, 2004, 2011, 2014, 2023, 2024אוניברסיטת דיוק  5  1991, 1992, 2001, 2010, 2015אוניברסיטת אינדיאנה  5  1940, 1953, 1976, 1981, 1987אוניברסיטת קנזס  4  1952, 1988, 2008, 2022אוניברסיטת וילאנובה  3  1985, 2016, 2018אוניברסיטת פלורידה  3  2006, 2007, 2025אוניברסיטת לואיוויל  2  1980, 1986, 2013אוניברסיטת המדינה של מישיגן  2  1979, 2000אוניברסיטת המדינה של קרוליינה הצפונית  2  1974, 1983אוניברסיטת סינסינטי  2  1961, 1962אוניברסיטת סן פרנסיסקו  2  1955, 1956אוניברסיטת המדינה של אוקלהומה 2  1945, 1946אוניברסיטת ביילור 1  2021אוניברסיטת וירג'יניה  1  2019אוניברסיטת סירקיוז  1  2003אוניברסיטת מרילנד  1  2002אוניברסיטת אריזונה  1  1997אוניברסיטת ארקנסו  1  1994אוניברסיטת נבדה בלאס וגאס 1  1990אוניברסיטת מישיגן  1  1989אוניברסיטת ג'ורג'טאון  1  1984אוניברסיטת מרקט  1  1977מכללת טקסס המערבית 1  1966אוניברסיטת לויולה בשיקגו 1  1963אוניברסיטת המדינה של אוהיו  1  1960אוניברסיטת קליפורניה  1  1959אוניברסיטת לה סאל 1  1954הסיטי קולג' של ניו יורק  1  1950אוניברסיטת הולי קרוס 1  1947אוניברסיטת יוטה  1  1944אוניברסיטת ויומינג 1  1943אוניברסיטת סטנפורד  1  1942אוניברסיטת ויסקונסין  1  1941אוניברסיטת אורגון  1  1939

טורניר הנשים

הקבוצות הזוכות
 קבוצה  זכיות  שנות זכייה אוניברסיטת קונטיקט  12  1995, 2000, 2002, 2003, 2004, 2009, 2010, 2013, 2014, 2015, 2016, 2025 אוניברסיטת טנסי  8  1987, 1989, 1991,1996, 1997, 1998, 2007, 2008 אוניברסיטת ביילור 3  2005, 2012, 2019 אוניברסיטת קרוליינה הדרומית  3  2017, 2022, 2024 אוניברסיטת נוטרדאם  2  2001, 2018 אוניברסיטת סטנפורד  3  1990, 1992, 2021 אוניברסיטת לואיזיאנה טק 2  1982, 1988 אוניברסיטת דרום קליפורניה  2  1983, 1984 אוניברסיטת המדינה של לואיזיאנה  1  2023 אוניברסיטת טקסס A&M  1  2011 אוניברסיטת מרילנד  1  2006 אוניברסיטת פרדו  1  1999 אוניברסיטת קרוליינה הצפונית  1 1994 אוניברסיטת טקסס טק  1  1993 אוניברסיטת טקסס  1  1986 אוניברסיטת אולד דומיניון 1  1985

ראו גם
טורניר אליפות המכללות בכדורסל נשים
התאחדות כדורסל המכללות (רוסיה)
קישורים חיצוניים

קטגוריה:NCAA